Diari Oficial de la Generalitat Valenciana


Sumari del DOGV 7030, del 23-05-2013 (2013/5354)

Subhasta d'un bé immoble a València.
------------------------------------

### Dades del document

Número de DOGV
:   7030

Data del DOGV
:   23-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5354


Organisme emissor
:   Notaria de Fernando Pérez Narbón

Tipus de document
:   Subhasta

Subhasta d'un bé immoble a València. [2013/5354]  
Fernando Pérez Narbón, notari del Col·legi de València, amb residència en la capital, faig constar:  
  
Primer. Que s'han iniciat, davant meu, els tràmits per a la venda extrajudicial per mitjà de subhasta, a instàncies de l'entitat Banco Español de Crédito, SA, contra Marco-Tulio Bravo Bermúdez i Gloria Patricia Zapata Rentería, sobre la finca hipotecada següent:  
Urbana. Pis segon posterior de la dreta, mirant a la fatxada, demarcada la seua porta amb el número huit; l'interior consta de rebedor, menjador, tres dormitoris, cuina i lavabo; ocupa una superfície de cinquanta-dos metres trenta-tres decímetres quadrats, i limita: pel davant, porta número nou; per la dreta mirant a la fatxada, carrer Crisóstomo Martínez, hui carrer Pintor Orrente; per l'esquerra, celobert i buit de l'escala, i pel darrere, edifici lletra d.  
Quota: una dihuitena part indivisa amb relació al solar.  
Inscripció: Registre de la Propietat de Paterna número 1, al tom 2127, llibre 153 de Benimàmet, foli 49, finca 3164.   
Forma part d'un edifici assenyalat amb la lletra C, bloc tercer, pati primer, que al seu torn forma part d'un grup de vivendes situat en terme de València, poblat de Benimàmet, carrer Crisóstomo Martínez, número tres, hui carrer Pintor Orrente, número 37; ocupa una superfície de mil cinc-cents díhuit metres cinquanta-quatre decímetres quadrats. El total grup confronta actualment: pel davant, amb el carrer Crisóstomo Martínez; per la dreta entrant, Francisco Martí; per l'esquerra, Francisco Ribera i Emilio Ruiz Pérez, i pel darrere, avinguda de Marconi, i finca d'Emilio Ruiz Pérez.  
Segon. Es procedix a la subhasta de la finca i se'n fan saber les condicions, que són les següents:  
a) La subhasta tindrà lloc en la meua notaria, situada a València, carrer Jordi Joan, número 24, 1.º, el pròxim dia 14 de juny de 2013, a les 10.00 hores, al tipus del preu fixat en l'escriptura de constitució de la hipoteca, que és la quantitat de cent quaranta-nou mil tres-cents vint-i-cinc euros (149.325 €).  
b) La documentació i el certificat registral a què es referixen els articles 236.a 236.b del Reglament Hipotecari poden consultar-se en la notaria de dilluns a divendres de les 10.00 a les 14.00 hores. S'entén que tot licitador, pel sol fet de participar en la subhasta, admet i accepta com a suficient la titulació existent, i que les càrregues o gravàmens anteriors i els preferents, si n'hi ha, al crèdit de l'actor continuaran subsistents, i queda subrogat en la responsabilitat derivada d'aquells, si la rematada s'adjudicara a favor seu.  
c) La subhasta se celebrarà i es regirà pel que disposa el Reial Decret Llei 6/2012, de 9 de març, de Mesures Urgents de Protecció de Deutors Hipotecaris, i l'article 236 del Reglament Hipotecari. Els postors hauran de consignar davant meu el 30 per cent del tipus indicat.  
  
  
València, 18 d'abril de 2013.- El notari: Fernando Pérez Narbón.